Ратегова Людмила Петровна

Ратегова Людмила Петровна (*1951) — коми кывтуялісь да небöглэдзись. Перем комиэзлöн нация лэбтан визулын тыдалана морт. 

Олантуй
Чужис 1951' февраль 20' лунö, Кӧчладор районын.

Велöтчöм
Велöтчис Перемись педагогика сьӧрі институтын коми-роч юкӧтас да аспиранталікас невна сэтчин жö уджаліс. 

Удж
Институтас уджалікö, 1980' годö, öтлаын А.С. Гантманкöт Людмила Петровна лöсьöтіс да лэдзис медодзза хрестоматия перем коми диалекттэз сьöрі.

1987'-2009' воэзö Л.П. Ратегова вöлі юралісьöн Перем коми небöг лэдзанінын. Сы редакция увтын кыкдас год сьöрна Кудымкарын петöмась вель тума небöг перем коми да роч кыввез вылын. Ны коласын кыдз мичмöтан литратура, сідз и нигаэз перем коми отир йылісь да Коми Парма йылісь.

Политика
Л.П. Ратегова вöлі "Югöр" котырсö öтік аркмöтісь. Унаись ветлöма коми отир öксяннэз вылö. 

Перем ладор лöсьöтан коста Людмила Петровна сулаліс Коми кытш автономия дор.

Асторья олан

Айкаыс, коми гижись Фадеев Тимофей Павлович, куліс 1992' годö. Эм öтік зон.

Öні Л.П.Ратегова пенсионер. Олö Кудымкарын.

Кывтуялан небöг
 А.С.Кривощёкова-Гантман, Л.П.Ратегова. Коми-пермяцкие говоры. Пермь, 1980.

Комиöн гижöмыс

Коми-пермяцкöй литератураын бöрья годдэзся проза / Иньва,1987
Михаил Павлович Лихачёв йылісь (1901–1937) / Бичирок, 1991
Гижисьлöн тöн и талун / Климов В. В. Тöн и талун. Кудымкар, 1997
Чукöртіссянь / Пармалöн шыэз, 1997
Гижись йылісь кыв / Лолалан шор, 1997
Ловья тöдвыв / Иньва, 2002

Категория:Перем Коми лыддьӧтан
Категория:Перем коми небӧг лэдзӧм
Категория:Персоналияэз анбурӧт